Teoreettisesti kaikki putsit voivat auttaa tässä. On kuitenkin tärkeää, että ne istuvat hyvin. Putsit, joiden käyttötarkoitus on etupäässä takomisen ehkäiseminen, loppuvat noin sormenleveyden ennen alustaa eli ne eivät yllä maahan asti. Jos putsien halutaan ehkäisevän kenkien irtoamista, niiden tulisi yltää maahan asti. Tämä aiheuttaa enemmän putsien kulumista, ja putsit myös likaantuvat nopeammin. Tähän käyttötarkoitukseen kannattaa aina valita konepesun kestävät putsit.
Tuplatarrakiinnitykset ovat myös hyvä valinta, koska tarrakiinnitykset kuluvat usein loppuun ensimmäisenä. Hyvin istuvat putsit ovat kooltaan sellaiset, että ne pääsevät pyörimään jaloissa suljettuina. Jos putsit ovat liian tiukat, ne aiheuttavat helposti hiertymiä. Liian isot putsit taas haittaavat hevosen liikkumista.